Tembung Non-Blok dianggo pisanan déning mahamantri India Nehru ing wicarane taun 1954 ing Colombo, Sri Lanka. Gerakan Non Blok dilekasi saka Konferensi Tingkat Tinggi Asia-Afrika ingkang dianakke ing Bandung, Indonesia taun 1955. Ing konferènsi iku, nagara-nagara ingkang ora mèlu blok tartamtu gawé pranyatan kepinginane ora mèlu konfrontasi ideologi Barat-Timur. Pangadek obahan iki ya iku Josip Broz Tito présidhèn Yugoslavia, Soekarno présidhèn Indonesia, Gamal Abdul Nasser présidhèn Mesir, Pandit Jawaharlal Nehru mahamantri India lan Kwame Nikrumah saka Ghana.